52. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 487 της 11/23 Ιουλ. 1968 (ΦΕΚ Α΄ 160) Περί καθορισμού του κοκκοειδούς QUADRASPIDIOTUS PERNICIOSUS (COMST) ως εχθρού των φυτών καθ’ ου επιβάλλονται υποχρεωτικώς κατασταλτικά κλπ. μέτρα. ΄Εχοντες υπ’ όψιν:1)Τας διατάξεις του άρθρ. 9 του Νόμ. 6196/1934 «περί κωδικοποιήσεως και συμπληρώσεως του Νόμ. 217 περί καταπολεμήσεως των νόσων των φυτών», 2)τας διατάξεις του Νόμ. 2147/1952 «περί προλήψεως και καταστολής των ασθενειών και εχθρών των φυτών και περί οργανώσεως της Φυτοπαθολογικής Υπηρεσίας και ειδικώτερον τα άρθρ. 4, 8 και 9, 3)την υπ’ αριθ. 17/1968 γνωμοδότησιν του Γεωργικού Συμβουλίου του Υπουργείου Γεωργίας και 4)την υπ’ αριθ. 350/1968 γνωμοδότησιν του Συμβουλίου Επικρατείας, προτάσει του επί της Γεωργίας Υπουργού, απεφασίσαμεν και διατάσσομεν: ΄Αρθρ.1.-Το κοκκοειδές QUADRASPIDIOTUS PERNICIOSUS (COMST) ορίζεται ως εχθρός των φυτών καθ’ ου επιβάλλονται καθ’ άπασαν την επικράτειαν τα κατά την κειμένην νομοθεσίαν μέτρα κατασταλτικά ή συγχρόνου γενικής καταπολεμήσεως υποχρεωτικών δια πάντας τους ιδιοκτήτας καλλιεργητάς ως και πάντας τους εμπορευομένους φυτά ή μέρη αυτών. Το άρθρο μόνο μετατράπηκε σε άρθρ. 1 από το Π.Δ. 668/21 Ιουλ.-2 Αυγ. 1980 (ΦΕΚ Α΄ 174). ΄Αρθρ.2.-«Εξουσιοδοτείται ο Υπουργός Γεωργίας, όπως εκδίδη αποφάσεις δι’ ων να ορίζωνται μέτρα τινά αφορώντα εις το άρθρ. 4 του Νόμ. 2147/1952 «περί προλήψεως και καταστολής των ασθενειών και εχθρών των Φυτών και περί οργανώσεως της Φυτοπαθολογικής Υπηρεσίας «δια την πρόληψιν και καταστολήν του κοκκοειδούς του Αγίου Ιωσήφ (QUADRASPIDIOTUS PERNICIOSUS) ως υποχρεωτικώς καταπολεμητέου εχθρού των Φυτών». ΄Αρθρ.3.-«Κατά την έννοιαν του παρόντος θεωρούνται ως: α)«Φυτά»: τα ζώντα Φυτά και τα Τμήματα των ζώντων Φυτών εξαιρέσει των καρπών και των σπόρων. β)«Φυτά ή Καρποί μολυσμένοι»: τα Φυτά ή οι καρποί επί των οποίων ευρίσκονται εν ή πλείονα κοκκοειδή του Αγίου Ιωσήφ, εάν δεν αποδεικνύεται ότι είναι νεκρά. Σελ. 410,06(ε) Τεύχος Θ82-Σελ. 88 γ)«Φυτά ξενισταί του κοκκοειδούς του Αγίου Ιωσήφ»: τα Φυτά των γενών: ACER L., COTONEASTER EHRH, GRATAEGUS L., CYDONIA MILL., EVONYMUS L., EAGUS L., JUGLANS L., LIGUSTRUM L., MALUS MILL., POPULUS L., PRUNUS L., PYRUS L., RIBES L., ROSA L., SALIX L., SORBUS L., SYRINGA L., TILIA L., ULMUS L., VITIS L.». Τα άρθρ. 2 και 3 προσετέθηκαν από το άρθρο μόνο Π.Δ. 668/21 Ιουλ.-2 Αυγ. 1980 (ΦΕΚ Α΄ 174) «περί συμπληρώσεως του υπ’ αριθ. 487/1968 Β.Δ/τος «περί καθορισμού του κοκκοειδούς του Αγίου Ιωσήφ (QUADRASPIOTUS PERNICIOSUS (COMST) ως εχθρού των Φυτών, καθ’ ου επιβάλλονται υποχρεωτικώς κατασταλτικά κ.λπ. μέτρα». 16.Ε.β.52 ΄Αμυνα κατά των ασθενειών των Φυτών 